CELEX: 62007CO0456
Language: da
Date: 2008-05-21 00:00:00
Title: Kendelse afsagt af Domstolens (Syvende Afdeling) den 21. maj  2008. # Karol Mihal mod Daňový úrad Košice V. # Anmodning om præjudiciel afgørelse: Najvyšší súd Slovenskej republiky - Slovakiet. # Procesreglementets artikel 104, stk. 3, første afsnit - sjette momsdirektiv - afgiftspligtige personer - artikel 4, stk. 5, første afsnit - offentligretlige organer - fogeder - fysiske og juridiske personer. # Sag C-456/07.

Domstolens kendelse (Syvende Afdeling) af 21. maj 2008 – Mihal mod Daňový úrad Košice V
      (Sag C-456/07)
      »Procesreglementets artikel 104, stk. 3, første afsnit – sjette momsdirektiv – afgiftspligtige personer – artikel 4, stk. 5, første afsnit – offentligretlige organer – fogeder – fysiske og juridiske personer«
      Fiskale bestemmelser – harmonisering af lovgivningerne – omsætningsafgifter – fælles merværdiafgiftssystem – afgiftspligtige personer (Rådets direktiv 77/388, art. 4, stk. 5, første afsnit) (jf. præmis 23)
      Angående
      
         
               Anmodning om præjudiciel afgørelse – Najvyšší súd Slovenskej republiky – fortolkning af artikel 4, stk. 5, første afsnit,
                  i direktiv 77/388/EØF: Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter
                  – Det fælles merværdiafgiftssystem: ensartet beregningsgrundlag – afgiftsfritagelse for et offentligretligt organ, som udøver
                  virksomhed eller foretager transaktioner i egenskab af offentlig myndighed – fogeder omfattet heraf ved udøvelsen af deres
                  offentlige funktioner – direkte virkning.
               
            Konklusion
      Virksomhed, som udøves af en privat person, såsom fogedvirksomhed, er ikke fritaget for merværdiafgiften, alene fordi virksomheden
         henhører under den offentlige myndigheds prærogativer. Selv om det antages, at en foged ved varetagelsen af sine funktioner
         udøver myndighedsprærogativer, udøver den pågældende i henhold til en lovgivning som den i hovedsagen omhandlede ikke denne
         virksomhed som offentligretligt organ, da den pågældende ikke er integreret i det offentliges forvaltningsapparat, men derimod
         i form af selvstændig økonomisk virksomhed, som udøves inden for rammerne af et liberalt erhverv, og den pågældende er derfor
         ikke omfattet af fritagelsen i artikel 4, stk. 5, første afsnit, i Rådets sjette direktiv 77/388/EØF af 17. maj 1977 om harmonisering
         af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag.